Analistët komentojnë për garën presidenciale
Fitoret e demokrates Clinton dhe republikanit Trump në zgjedhjet paraprake të së martës, kanë bërë që shumë analistë të parashikojnë se gara presidenciale do të përqendrohet te këta dy kandidatë
Tetëdhjetë e pesë-vjeçari Marvin Cooper, banor i Miamit nuk e beson atë që thonë shumë të tjerë se në ekonominë amerikane gjithçka shkon mirë. Ai thotë se shumë nga moshatarët e tij janë në vështirësi: Tani, pas zgjedhjeve në Florida, politika dominon bisedat në këtë komunitet të moshuarish pranë Miami Beach. Demokratja Maria Valiante votoi për Barack Obamën në vitin 2008. 90-vjeçarja thotë se dy vjet më parë ajo ndryshoi parti, duke shpresuar se një republikan do të rrisë fuqinë ushtarake të Amerikës: Ndërsa shumë votues në Florida e kanë mirëpritur fitoren e zotit Trump, janë ngritur pikëpyetje se ç’mund të ndodhë në konventën republikane të korrikut nëse ai nuk merr delegatët e nevojshëm për emërimin. Ja ç’thotë Larry Sabato, analist në Universitetin e Virxhinias: Analistët po debatojnë rreth kësaj mundësie. Zoti Trump ka thënë se mund të ketë trazira, nëse udhëheqësit republikanë përpiqen t’i mohojnë atij emërimin në konventën kombëtare. Ndërkohë, votuesit në Florida, si kudo në vend, mbeten thellësisht të ndarë mbi pyetjen që bëjnë të gjithë: cili kandidat mund t’i udhëheqë më mirë Shtetet e Bashkuara si president i ardhshëm.